PRITARTA

Kauno miesto savivaldybės administracijos

direktoriaus pavaduotojo

2019 m. vasario 6 d. įsakymu Nr. A-425

PATVIRTINTA

Kauno lopšelio-darželio „Gintarėlis“ direktoriaus

2019 m. sausio 15 d. įsakymu Nr. V-4

**KAUNO LOPŠELIO-DARŽELIO „GINTARĖLIS“ 2019–2021 METŲ STRATEGINIS PLANAS**

**I SKYRIUS**

**VEIKLOS KONTEKSTAS**

Kauno lopšelio-darželio „Gintarėlis“ 2018-2020 metams planas atliepia Valstybinės švietimo strategijos 2013-2020 metų nuostatas, Valstybės pažangos strategijos „Lietuvos pažangos strategija ,,Lietuva 2030“, patvirtintos Lietuvos Respublikos Seimo 2012 m. gegužės 15 d. nutarimu Nr. XI-2015 (Žin., 2012, Nr. 61-3050) nuostatas, Lietuvos Respublikos švietimo įstatymą, Kauno miesto 2018-2020 metų strateginį plėtros planą, įstaigos nuostatus ir bendruomenės poreikius. Strateginį planą projektuojame atsižvelgdami į švietimo ir mokymo kokybės bei veiksmingumo gerinimą; orientuojamės į kūrybiškumo, pilietiškumo, lyderystės ugdymą; novatoriškumo ir kūrybingumo aspektų visuose švietimo ir mokymo lygiuose stiprinimą. Lietuvos Respublikos Švietimo įstatyme nustatyti mūsų valstybės švietimo tikslai, švietimo sistemos principai, švietimo sistemos sandaros, švietimo veiklos ir santykių pagrindai. Įstatyme apibrėžta ikimokyklinio ugdymo paskirtis – padėti vaikui tenkinti prigimtinius, kultūros, taip pat ir etninės, socialinius, pažintinius poreikius, taip pat priešmokyklinio ugdymo paskirtis – padėti vaikui pasirengti sėkmingai mokytis pagal pradinio ugdymo programą. Taigi, ikimokyklinio ugdymo įstaigai, kuri yra pati pirmoji pakopa tarp kitų ugdymo institucijų, tenka ypatingas vaidmuo užtikrinant švietimo prioritetus. Įgyvendindama vieną iš Lietuvos Respublikos švietimo politikos prioritetų – ugdymo įstaigos veiklos kokybės gerinimą (Žin., 2011-03-31, Nr. 38-1804), mūsų bendruomenė atlieka vidinio įsivertinimo procesus ir jų duomenų panaudojimą įstaigos veiklos gerinimui. Sėkmingo strateginio proceso pagrindas – nenutrūkstamas bendravimas, todėl bendruomenė aktyviai dalyvauja planuojant įstaigos veiklą. Taip kuriama besimokanti organizacija – kai bendruomenės nariai apmąsto ir vertina savo veiklą, bendradarbiauja ir kartu kuria realius įstaigos veiklos aspektus. Įstaigos veiklos kokybės įsivertinimo rezultatai, tyrimai, diskusijos, pasiūlymai mūsų bendruomenei yra reikšmingi ir panaudoti rengiant strateginį planą.

Strateginis veiklos planas – tai įstaigos veiklos programa trejų metų laikotarpiui. Strateginio plano tikslas – valdant ugdymo įstaigos veiklą, telkti bendruomenę, visuotinai aptartiems, ilgalaikiams tikslams pasiekti, nuolat išlaikant tinkamą vystymosi kryptį ir prioritetus, planuojant kaitos pokyčius ir kontroliuojant aplinkoje vykstančius procesus. Remiantis šiuo planu rengiami lopšelio – darželio metiniai veiklos planai.

Pirmieji strateginio planavimo etapai – nuodugni įstaigos situacijos analizė, vizijos suformulavimas, misijos parengimas bei ugdymo filosofijos išgryninimas. Siekiant visuminės įstaigos veiklos dermės, Strateginis planas rengtas paraleliai kuriant savitą įstaigos ugdymo

programos projektą. Būtent toks planavimo procesas subūrė ir vienijo darželio bendruomenę, sutelkė ją bendrų tikslų įgyvendinimui, didino atsakomybę ir įsipareigojimą įstaigai.

Įstaigos strateginį planą rengė strateginio planavimo komanda, kurios sudėtį patvirtino lopšelio – darželio direktorius 2018 m. spalio 26 d. įsakymu „Dėl darbo grupės strateginiam planui 2019-2021 metams parengti“ Nr. V-24. Komandą sudarė įstaigos vadovai, pedagogai, bendruomenės nariai. Rengiant strateginį planą buvo laikomasi atvirumo, visuotinumo, suderinamumo, skaidrumo, nuolatinio tobulėjimo ir vidinio įsivertinimo principų.

Parengta strategija padės Kauno lopšeliui-darželiui „Gintarėlis“ sukurti savitą įstaigos modelį, kuris užtikrins įgyvendinamų programų funkcionavimą ir ugdymo paslaugų kokybę.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2016-2018 METUS**

Įgyvendinant 2016-2018 m. įstaigos veiklos prioritetus, tikslus, uždavinius siekiama sudaryti sąlygas visapusiškam vaikų ugdymui ir ugdymuisi, užtikrinti vaikų socialinį ir psichologinį saugumą, tenkinti prigimtinius, kultūros, taip pat ir etninius, socialinius, pažintinius vaikų poreikius, formuoti jų saugios ir sveikos gyvensenos įgūdžius. Sumaniai ir taupiai naudojant turimus išteklius, įstaigos veikla modernizuojama, atnaujinami įrengimai, darbo ir ugdymo priemonės, vykdomi patalpų remonto darbai. Planingai ir nuosekliai vertinama bei analizuojama įstaigos veikla.

Užtikrindama kokybišką ugdymą, įstaiga siekia laiduoti ugdymo programų įvairovę , sudaryti sąlygas švietimo paslaugų prieinamumui, užtikrinti sveiką ir saugią ugdymo (-si) aplinką. Stiprinant švietimo paslaugų veiksmingumą, į ikimokyklinio ir priešmokyklinio ugdymo programas integruojamos neformaliojo vaikų švietimo kryptingo meninio (dailės, dramos) ugdymo programa, skatinamos tėvų inicijuotos: krepšinio, futbolo, muzikos, dramos, šokių, keramikos, anglų kalbos, „BRICKS 4 KIDZ“ veiklos. Įstaigoje įgyvendinama tarptautinė prevencinė socialinių įgūdžių programa „Zipio draugai“, socialinio-emocinio ugdymo programa „Kimochis TM Emocinio intelekto programa“, taikomi alternatyvių ugdymo M. Montessori sistemos ir Valdorfo pedagogikos metodai. Vykdant tikslingą ikimokyklinio ir priešmokyklinio amžiaus vaikų pasiekimų ir pažangos stebėjimą, jų poreikių atpažinimą kryptingai taikytas ugdymo (-si) turinys kiekvienam vaikui ir jų grupei.

Ugdymo programų įgyvendinimui įstaigoje kuriama saugi ir sveika edukacinė aplinka, užtikrinanti vaiko saugumą, skatinanti vaikų saviraišką, laiduojanti ugdymo proceso kokybę. Įrengta dailės studija, įsigytos būtinos ugdymo(-si), meninės saviraiškos priemonės, sportinis inventorius, priemonės skirtos aktyviai fiziniai veiklai, sukaupta daug metodinės medžiagos.

Siekiant švietimo paslaugų prieinamumo ir gerinimo, įstaigoje tenkinami vaikų saugumo, sveikatos, judėjimo, žaidimo, bendravimo, bendradarbiavimo, pažinimo poreikiai, atsižvelgiama į individualiuosius ir specialiuosius vaikų gebėjimus, socialinę šeimų padėtį. Atsakinagi organizuota vaikų sveikatinimo veikla, vykdyta žalingų įpročių prevencija. Glaudžiai bendradarbiauta su Kauno miesto savivaldybės visuomenės sveikatos biuru, Respublikine ikimokyklinių įstaigų kūno kultūros pedagogų asociacija. Organizuotos įvairios sveikatos stiprinimo ir sveikos gyvensenos propogavimo veiklos: vaikų mankštos lauke, sveikatos savaitės, sporto šventės. Dalyvauta ES paramos „Pienas vaikams“ ir „Vaisių vartojimo skatinimas mokyklose“ programose. Organizuojant ir koordinuojant prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą veiksmingai vykdyta Vaiko gerovės komisijos veikla.

Įstaigoje plėtojant ugdytinių saviraiškos poreikius, organizuoti įvairūs tradiciniai ir netradiciniai renginiai, meniniai, pažintiniai, tautiniai, doriniai edukaciniai projektai, spektakliukų pristatymai, teminės vaikų sveikatos stiprinimo ir kūrybinės raiškos savaitės, organizuotos šventės, pramogos bei vakaronės, rengtos autorinės ir bendrosios vaikų kūrybinių darbų parodos. Sėkmingai dalyvauta mikrorajono, miesto, šalies, tarptautiniuose renginiuose, parodose, konkursuose: vaikų darbų paroda Izraelyje „Kauno architektūrą kuria Lietuvos vaikai“, Maironio lietuvių literatūros muziejuje vaikų piešinių paroda „Šimtas zuikių susirinko“, „Loffotenų salos“, „Lietuvos kūrėjų portretai“, Kauno miesto Vinco Kudirkos viešojoje bibliotekoje vaikų piešinių paroda „Madona su kūdikiu“, „Pasakaitė apie nykštukų šalį“, „Lapė yra laimė“, Lietuvos Respublikos Seime „Kodėl valstybė turi saugoti šeimą“, kuriuose gauti apdovanojimai. Įstaiga rengia akciją „Kaunas Jazz ant grindinio“.

Aktyviai dalyvaujama mikrorajono, miesto, respublikiniuose projektuose „Mažųjų olimpiada“, „Gražiausias žiedas – Lietuvai“, Šypsosi linksmi dantukai“, Kauno vaikai kuria Lietuvos 100-čiui“, „Lietuvos mažųjų žaidynės“, „Sveikas vaikas – sveika ateitis“, „Futboliukas“, „Vingiuoti pasakų keliai“, „Vaiko kelias į gražią kalbą“ ir kt.

Įstaigos pedagogai kvalifikaciją tobulina tikslingai, atsižvelgdami į įstaigos tikslus ir prioritetus. Daug dėmesio skiriama vadovų ir pedagogų kompetencijų tobulinimui, sėkmingos patirties sklaidai. Ugdymo turinio įgyvendinimo tobulinimui organizuoti pasitarimai pedagogams, diskusijos, vedamos atviros pamokos. Visi pedagoginiai darbuotojai tobulino kvalifikaciją klausydami nuotolinius video mokymus, visi pedagogai įgiję kompiuterinio raštingumo pagrindus, kas leidžia lengviau įsavinti elektroninio dienyno „Mūsų darželis“ diegimą. Sistemingai vykdytas tarpinstitucinis bendradarbiavimas su miesto ir šalies partneriais, organizuota bendra veikla, keistasi informacija ir įgyta patritimi. Įstaiga inicijavo ir organizavo respublikinį renginį (seminarą), šalies pedagogams pristatyta KPKC akredituota kvalifikacijos tobulinimo programa „Alternatyvūs veiklos organizavimo būdai ir struktūros ikimokykliniame ir priešmokykliniame ugdyme“. 2016-2018 m. organizavo 2 metodinius renginius miesto pedagogams: „Sportuoju ir kvėpuoju“, “Vaiko komunikavimo kompetencijos plėtojimo galimybės. Pasakos vaidmuo Valdorfo metodikoje“, skaitė 2 pranešimus Tarptautinėse metodinėse-praktinėse konferencijose: „Menas, dizainas ir meninis ugdymas, kūrybiškumo lavinimo metodai ir patirtys“, „Vaiko kelias į gražią kalbą“, 3 pranešimus Respublikinėse metodinėse-praktinėse konferencijose: „Ypatingas vaikas: kartu kelyje į sėkmę“, „Emocijos vaiko gyvenime. Ikimokyklinis ugdymas“, „Žaidimų vaivorykštė“, 3 pranešimus miesto pedagogams; „Logopedinės ritmikos panaudojimas ankstyvajame amžiuje“, „Komandinio darbo sąveika (kūno kultūros mokytojo ir logopedo) ugdant ikimokyklinio amžiaus vaikus“.

**III SKYRIUS**

**ĮSTAIGOS MATERIALINIS APRŪPINIMAS**

Siekiant pagerinti materialinę bazę, įstaigos išlaikymui skirtos lėšos naudojamos racionaliai ir taupiai, sprendimai derinami su įstaigos savivaldos institucijomis, bendruomene. Didelis dėmesys skiriamas funkcionalių, estetiškų, aprūpintų šiuolaikinėmis ugdymo priemonėmis edukacinių aplinkų tobulinimui, naujų kūrimui.

Įstaiga valdo patikėjimo teise perduotą savivaldybės turtą, naudoja ir disponuoja juo įstatymų ir Kauno miesto savivaldybės tarybos nustatyta tvarka, vadovaudamasi visuomenės naudos, efektyvumo, racionalumo, viešosioss teisės principais. Įstaigos pastato plotas – 3422,82 kv.m, būklė – patenkinama. 2016-2018 metų laikotarpiu atlikta elektros instaliacijos renovacija, pakeistos patalpų apšvietimo lempos; renovuota virtuvės ventiliacijos sistema, visiškai renovuotas šiluminis punktas, atlikta vandentiekio ir nuotekų vamzdyno renovacija, atliktas visų grupių kapitalinis tualetų, prausyklų ir virtuvėlių remontas; atliktas lauko drenažo remontas. Šiems darbams skirtos Kauno miesto savivaldybės biudžeto lėšos .

Efektyviai panaudotos savivaldybės biudžeto, valstybės biudžeto tikslinių dotacijų (mokinio krepšelio), mokesčio už ugdymo sąlygų užtikrinimą ir paramos lėšos sąlygojo ugdymo(si) aplinkos pokyčius 2016-2018 m.: įrengta nauja edukacinė erdvė buvusiose sandėliavimo paskirties patalpose, atlikti būtiniausi remonto darbai grupėse, lauko aikštelėse pakeisti pavėsinių stogų danga bei suolai, dalis seno grindinio plytelių pakeista trinkelėmis; naujai įrengta dokumentų saugykla, suremontuotos pagalbinės patalpos virtuvėje. Įsigyti įvairūs baldai grupėse, atnaujinta kompiuterinė technika ir programinė įranga. Ugdymo(si) aplinka tikslingai praturtinta įvairiomis ikimokyklinio ir priešmokyklinio amžiaus vaikų fizinius, protinius, estetinius ir dvasinius poreikius atitinkančiomis ugdymo(si) priemonėmis: įsigyta interaktyvi lenta ir interaktyvios grindys. Ugdytinių sveikos gyvensenos užtikrinimui virtuvėje atnaujinta buitinė įranga: vandens virimo katilas, indų plovimo kriauklės, indų džiovinimo lentynos, įsigyti du nauji šaldytuvai.

Įstaigoje naudojamas UAB “Telia” telefono ir UAB “Init” interneto ryšys; kompiuterzuota 19 darbo vietų. Darbuotojai naudojasi kopijavimo aparatais, daugialypės terpės projektoriumi, kitomis skaitmeninėmis priemonėmis. Įstaigos buhalterinė apskaita vykdoma centralizuotai. Bankiniai pavedimai,vietiniai ir tarpiniai mokėjimai bei kitos operacijos atliekamos naudojant bankų internetinę sistemą. Žinios apie įstaigos veiklą visuomenei, tėvams ir pedagogams skelbiamos įstaigos internetineje svetainėje www. kaunogintarelis.lt ir socialiniame tinklalapyje Facebook.

2019-2021 m. siektina įgyvendinti nepasiektus tikslus: įveiklnti tambūrų patalpas, įrengti pakabinamas lubas, pakeisti vidaus patalpų duris, įsteigti sporto aikštyną, baigti keisti seną grindinį trinkelėmis, apšiltinti pastatą, atnaujinti seniausiai remontuotas grupes

**IV SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės**   * Dirba aukštos kompetencijos ir kvalifikacijos pedagogai * Įstaigos tradicijų puoselėjimas * Patirties dalijimasis su socialiniais partneriais, naujovių taikymas darbe. | **Silpnybės**   * Silpnėjanti darbuotojų motyvacija * Nepakankamas ugdymo ir darbo priemonių modernizavimas * Nepakankamai efektyvi vaikų pasiekimų ir pažangos vertinimo sistema |
| **Galimybės**   * ES struktūrinių fondų ir rėmėjų parama * Įstaigos įvaizdžio stiprinimas, siekiant bendradarbiavimo * Šiuolaikinių ugdymo metodų, inovacijų diegimas | **Grėsmės/pavojai**   * Blogėjanti pastatų būklė, lėti renovacijos tempai * Lėšų trūkumas progresyvioms, moksliniais tyrimais grįstomis, ugdymo idėjoms įgyvendinti * Ikimokyklinio, priešmokyklinio ugdymo specialistų trūkumas |

**V SKYRIUS**

**ĮSTAIGOS VIZIJA**

Saugi, moderni ir nuolat besimokanti, atvira šeimai ir partnerystei ikimokyklinio ugdymo įstaiga, orientuota į šiuolaikinio ugdymo(si) strategijas, kurios tenkina prigimtinius, kultūrinius vaiko poreikius bei atskleidžia unikalius vaiko gebėjimus.

**ĮSTAIGOS MISIJA**

Įgyvendinant valstybinę švietimo politiką, teikti ir plėtoti ugdymo programas, kurios padeda vaikams tapti kūrėjais, mąstytojais, laisvais ir savarankiškais, teikti kokybiškas švietimo paslaugas, atitinkančias nuolat kintančias visuomenės reikmes, tenkinti Kauno miesto vaikų ugdymosi poreikius pagal ikimokyklinio ir priešmokyklinio ugdymo programas, sudaryti lygias ugdymosi galimybes ir sąlygas, racionaliai, taupiai ir tikslingai naudoti įstaigai skirtus išteklius.

**VI SKYRIUS**

**VERTYBĖS IR FILOSOFIJA**

1. Kiekvienas žmogus yra vertybė.

2. Bendravimas ir bendradarbiavimas, įgyvendinant valstybės ir savivaldybės politiką.

3. Nuolatinis mokymasis ir kompetencijų ugdymas.

4. Pagarba, tolerancija, dėmesys progimnazijos bendruomenės nariams.

5. Konfidencialumas, tikslumas, sąžiningumas, nuoseklumas ir objektyvumas.

6. Humaniškumas, demokratiškumas, nacionalumas ir atsinaujinimas.

7. Tautinis identiškumas, etninis unikalumas, pilietiškumas.

8. Šeima yra pagrindinė orientuotoji į dorovines vertybes.

9. Kiekvienas žmogus turi teisę ir galimybę būti tuo, kuo gali ir nori būti.

10. Kiekvienas turi mylėti ir būti mylimas, kiekvienas turi gerbti kitus ir būti gerbiamas.

11. Kiekvieno laisvė veikti – tai ir jo atsakomybė už savo veiksmus ir poelgius.

12. Kiekvieno gabumai ir talentas yra išskirtinio ugdymo vertybė.

13. Pats vertingiausias žmogaus turtas yra jo fizinė, dvasinė, protinė ir emocinė sveikata.

**VII SKYRIUS**

**VEIKLOS STRATEGIJA**

**Lėšų poreikis ir numatomi finansavimo šaltiniai**

|  |  |  |  |  |  |
| --- | --- | --- | --- | --- | --- |
| **Ekonominės klasifikacijos grupės** | **Asignavimai 2018 m.** | **Lėšų poreikis 2019 m.** | **2019-ųjų metų maksimalių asignavimų poreikis** | **Projektas 2020 metams** | **Projektas 2021 metams** |
| **Savivaldybės biudžeto lėšos** | **536 577.63** | **589 000,00** | **610 000,00** | **610 000,00** | **632 000,00** |
| Iš jų: |  |  |  |  |  |
| Savivaldybės biudžeto lėšos  (5101) | 428 945.00 | 480 000,00 | 500 000,000 | 500 000,00 | 520 000,00 |
| Įmokos už paslaugas biudžetinėse įstaigose  (7301) | 88 500.00 | 89 000,00 | 90 000,00 | 90 000,00 | 92 000,00 |
| Įmokos už paslaugas biudžetinėse įstaigose  (7302) | 19 132.63 | 20 000.00 | 20 000.00 | 20 000.00 | 20 000.00 |
| **Valstybės biudžeto lėšos** | **193 525.84** | **240 400,00** | **300 500,00** | **300 500,00** | **310 500,00** |
| Iš jų: |  |  |  |  |  |
| Mokymo lėšos (41) | 193 158.00 | 240 000,00 | 300 000,00 | 300 000,00 | 310 000,00 |
| Socialinei paramai mokiniams (4219) | 367.84 | 400,00 | 500,00 | 500,00 | 500,00 |
| Gyventojų pajamų mokesčio (iki 2 proc.) grąžinimas Įstaigai, turinčiai paramos gavėjo statusą | **1368.88** | **1 500,00** | **2 000,00** | **2 000,00** | **2 000,00** |
| **IŠ VISO:** | **731 472.35** | **830 900.00** | **912 500,00** | **912 500,00** | **944 500,00** |

**VIII SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas – patobulinti švietimo paslaugų ir ugdymo kokybę, užtikrinant šiuolaikinius ugdymo tikslus atitinkančią ugdymo turinio kaitą.** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus**  ***(Strateginio planavimo sistemoje esantys ir kiti kriterijai)*** | | | |
| **Pavadinimas, mato vnt.** | **2019 m.** | **2020 m.** | **2021 m.** |
| **1.1. Atnaujinti ugdymo turinį, siekiant pagerinti ugdymo individualizavimą, diferencijavimą ir pasiekimų vertinimą** | 1.1.1. Įstaigos ikimokyklinio ugdymo programos atnaujinimas  1.1.2. Pedagogų gebėjimų ir galimybių individualizuoti ir diferencijuoti ugdymo(si) procesą įvertininimas  1.1.3.Kvalifikacijos tobulinimas vaiko stebėjimo, pasiekimų ir pažangos vertinimo klausimais.  1.1.4. Priešmokyklinio ir ikimokyklinio amžiaus vaikų pasiekimų ir pažangos vertinimo sistemos patobulinimas | Direktorė,  direktorės pavaduotoja ugdymui,  darbo grupė  Direktorė , direktorės pavaduotoja ugdymui  Pedagogai,  specialistai  Direktorės pavaduotoja ugdymui,  darbo grupė | Parengta nauja įstaigos ikimokyklinio ugdymo programa atlieps kintančius vaikų ir pedagogų poreikius, prasiplės ugdymo turinys  2019-2020  Pedagogai pagerins ugdymo individualizavimą  2019-2020  Ikimokyklinio ir priešmokyklinio ugdymo pedagogai patobulins vaikų pasiekimų vertinimo kompetenciją  2019-2020  Parengta priešmokyklinio amžiaus vaikų pasiekimų ir pažangos vertinimo tvarka, apimanti visas amžiaus grupes  2019 | -  -  600 Eur  Mokymo lėšos  - | Ikimokyklinio ir priešmokyklinio ugdymo pasiekimų patikros planuojami rezultatai (procentais)  Vaiko pažangos stebėsenos rezultatų perdavimo kitos pakopos ugdymo pedagogams, specialistams dalis  (procentais) | 100  70 | 100  80 | 100  90 |
| **1.2. Siekiant kiekvieno vaiko pažangos, tikslingai parinkti ir taikyti ugdymo strategijas, metodus, priemones.** | 1.2.1 Mokymų apie patyriminio ugdymo principus organizavimas įstaigos pedagogams.  1.2.2.Metodinių užsiėmimų organizavimas, mokantis tikslingai kurti ugdymosi aplinkas, taikant STEAM veiklas. | Direktorės pavaduotoja ugdymui,  pedagogai | Praktiniai užsiėmimai pagerins pedagogų turimas žinias ir gebėjimus, patirtį apie naujų metodų ir būdų taikymą. Pagerės vaikų pažangos rezultatai skaičiavimo ir matavimo, aplinkos pažinimo, kūribiškumo, iniciatyvumo ir atkaklumo, tyrinėjimo ir kt. srityse  2019-2021 | 600 Eur.  Mokymo lėšos | Ikimokyklinio ir priešmokyklinio amžiaus vaikų pasiekimų pagerėjimas.  (procentais) | 40 | 45 | 50 |
| **1.3. Paįvairinti ugdymo turinio įgyvendinimą, patobulinant ugdymo(si) aplinką** | 1.3.1. Į vaiką orientuoto ugdymo metodo aplinkos kūrimo reikalavimų ir esamos aplinkos analizė  1.3.2. Grupių bei specialistų kabinetų ugdomųjų aplinkų papildymas naujomis STEAMpriemonėmis  1.3.3. Mobilios virtualios aplinkos grupėse sukūrimas | Direktorės pavaduotoja ugdymui,  pedagogai  Direktorės pavaduotoja ugdymui,  pedagogai  specialistai  Direktorė,  direktorės pavaduotoja ugdymui,  pedagogai | Pagerės ugdymo(si) aplinka, padidės vaikų ugdymosi galimybės.  2019  Grupių aplinka atitiks į vaiką orientuoto ugdymo metodo reikalavimus.  2019-2021  Įsigytos priemonės, kurios leis papildyti ugdymo turinį, taikant „Bricks 4 Kidz“ metodiką.  2019-2020 | -  18 000 Eur  Spec lėšos  15 000 Eur  ES | Atnaujintų pritaikytų vaikų veiklai aplinkų dalis (procentais) | 25 | 25 | 25 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2 tikslas – sukurti demokratiniu ugdymu grįstą įstaigos kultūrą, siekiant kiekvieno bendruomenės nario savirealizcijos.** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus**  ***(Strateginio planavimo sistemoje esantys ir kiti kriterijai)*** | | | |
| **Pavadinimas, mato vnt.** |  |  |  |
| **2.1. Skatinti kiekvieno bendruomenės nario sėkmę ir lyderystę įstaigoje** | 2.1.1.Bendruomenės vertybinio ugdymo programos parengimas ir diegimas  2.1.2 Įrankių savanorystei benruomenėje skatinti parengimas pagal veiklos pobūdį  2.1.3. Komandinio darbo, atsakingos lyderystės diskusijos, grupių konsultacijos | Darbo grupė,  įstaigos administracija,  Darbo grupė,  įstaigos administracija  Direktorė,  Direktorės pavaduotoja ugdymui ,  pedagogai | Gerės bendruomenės narių savirealizacijos galimybės  2019  Augs savanoriškų veiklų skaičius  2019-2021  Viena kartą per mėnesį organizuojamos pedagogų diskusijos-konsultacijos  2019-2021 | -  -  - | Darbuotojų pasitenkinimo darbu rodiklio vidurkis (balais) | 7 | 7,5 | 8 |
| **2.2. Sustiprinti pedagogų, aptarnaujančio personalo, ugdytinių ir jų tėvų pozityvaus bendravimo ir bendradarbiavimo kompetenciją** | 2.2.1. Prevencinių programų įgyvendinimas.  2.2.2. Įstaigos visų darbuotojų įsitraukimo į darželio veiklas aktyvinimo priemonių plano parengimas ir įgvendinimas  2.2.3. Ugdytinių tėvų, globėjų įsitraukimo į įstaigos veiklas aktyvinimo priemonių plano parengimas ir įgevendinimas | Direktorės pavaduotoja ugdymui  darbo grupė  Darbo grupė,  įstaigos administracija,  Darbo grupė,  pedagogai,  VGK | Įgyvendinti įstaigos “Smurto ir patyčių prevencijos, intervencijos ir stebėsenos tvarkos aprašą”. Vykdyti tarptautinę socialinių įgūdžių programą “Zipio draugai”, Socialinio-emocinio intelekto programą “Kimochis”  2019-2021  Stiprės darbuotojų motyvacija priimti sprendimus, dalyvauti įstaigos veikloje  Augs bendruomenės narių įsitraukimas į darželio organizuojamas veiklas  2019-2021 | 500 Eur  Mokymo lėšos  - | Bendruomenės narių dalis, užimta papildomo ugdymo veiklomis nuo bendro jų skaičiaus švietimo įstaigoje (procentais) | 50 | 60 | 70 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3 tikslas – pagerinti ugdymo(si) aplinką, atnaujinant vidaus ir lauko edukacines erdves.** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus**  ***(Strateginio planavimo sistemoje esantys ir kiti kriterijai)*** | | | |
|  |  |  |  |  | **Pavadinimas, mato vnt.** | **2019 m.** | **2020 m.** | **2021 m.** |
| 3.1. Sukurti naujas edukacines zonas netradicinėse erdvėse, pritaikant jas papildomai ugdymo(si) veiklai | 3.1.1.Edukacinių zonų įkūrimas tambūrų patalpose  3.1.2.Sporto aikštyno įrengimas  3.1.3.Estetinės erdvės lauke sukūrimas pritaikant ją edukacinei veiklai | Direktorė,  direktorės pavaduotoja ugdymui  direktorės pavaduotoja ūkio  reikalams | Sukurtos naujos edukacinės zonos netradicinėse erdvėse  2019-2021 m. | 25 000 Eur  Savivaldybės lėšos  15 000  Savivaldybės lėšos  13 000  Savivaldybės lėšos | Atlikti darbai  (procentais) | 25 | 50 | 100 |
| 3.2. Kurti sveiką ir saugią, higienos reikalavimus atitinkančią vidaus aplinką | 3.2.1.Bendro naudojimo vidaus patalpų remontas  3.2.2.Kabinetų remontas  3.2.3.Virtuvės remontas  3.2.4.Virtuvės technikos atnaujinimas  3.2.5.Lubų montavimas  3.2.6.Lauko aikštynų atnaujinimas  3.2.7.Baldų įsigijimas (pirkimui) | Direktorės  pavaduotoja  ūkio  reikalams | Atlikti būtini remonto darbai užtikrinantys higienos reikalavimų vykdymą | 30 000  Savivaldybės lėšos  25 000  Savivaldybės lėšos  39 000  Savivaldybės lėšos  10 000  Savivaldybės lėšos  30 000  Savivaldybės lėšos  10 000  Savivaldybės lėšos  20 000  Savivaldybės lėšos, GPM lėšos | Atlikti darbai  (procentais) | 40 | 75 | 100 |

**IX SKYRIUS**

**STRATEGIJOS REALIZAVIMO VERTINIMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas -** | | | | | | | | |
|  | Pasiektas faktinis rezultatas  (*sutampantis su esančiu Strateginio planavimo sistemoje)* | | | Valstybės biudžeto lėšos | Savivaldybės lėšos | Specialiosios lėšos | Parama | Kiti finansavimo šaltiniai |
| 2019 m. | 2020 m. | 2021 m. |  |  |  |  |  |
| 1 uždavinys |  |  |  |  |  |  |  |  |
| 2 uždavinys |  |  |  |  |  |  |  |  |
| 3 uždavinys |  |  |  |  |  |  |  |  |
| **Išvada apie pasiektą tikslą** *(nustatoma, ar reikia tikslinti, koreguoti kurį nors tikslo pasiekimo etapą, ar apriboti arba išplėsti tam tikrus projektus)*: | | | | | | | | |

*(Kiekvienam tikslui pateikiamos atskiros lentelės)*

Direktoriaus pavaduotoja ugdymui \_\_\_\_\_\_\_\_\_\_\_\_\_\_\_\_\_ Gintarė Bosienė

PRITARTA

Kauno lopšelio-darželio „Gintarėlis“

tarybos 2018 m. gruodžio 17 d.

posėdžio protokolu Nr. 8